CELEX: 32014D0806
Language: mt
Date: 2014-11-18 00:00:00
Title: 2014/806/UE: Deċiżjoni ta' Implimentazzjoni tal-Kummissjoni tat- 18 ta' Novembru 2014 dwar l-approvazzjoni tas-saqaf solari li jiċċarġja l-batterija tal-marka kummerċjali Webasto bħala teknoloġija innovattiva għat-tnaqqis tal-emissjonijiet tad-CO 2 mill-karozzi tal-passiġġieri skont ir-Regolament (KE) Nru 443/2009 tal-Parlament Ewropew u tal-Kunsill  Test b'rilevanza għaż-ŻEE

19.11.2014   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 332/34
               
            
         DEĊIŻJONI TA' IMPLIMENTAZZJONI TAL-KUMMISSJONI
         tat-18 ta' Novembru 2014
         dwar l-approvazzjoni tas-saqaf solari li jiċċarġja l-batterija tal-marka kummerċjali Webasto bħala teknoloġija innovattiva għat-tnaqqis tal-emissjonijiet tad-CO2 mill-karozzi tal-passiġġieri skont ir-Regolament (KE) Nru 443/2009 tal-Parlament Ewropew u tal-Kunsill
         (Test b'rilevanza għaż-ŻEE)
         
            (2014/806/UE)
         
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 443/2009 tal-Parlament Ewropew u tal-Kunsill tat-23 ta' April 2009 li jistabbilixxi standards ta' rendiment għall-emissjonijiet minn karozzi ġodda tal-passiġġieri bħala parti mill-approċċ integrat tal-Komunità biex jitnaqqsu l-emissjonijiet ta' CO2 minn vetturi ħfief (1), u b'mod partikolari l-Artikolu 12(4) tiegħu,
         Billi:
         
                     (1)
                  
                  
                     Fil-5 ta' Marzu 2014, il-fornitur Webasto Roof & Components SE (l-“Applikant”) issottometta applikazzjoni għall-approvazzjoni tas-saqaf solari li jiċċarġja l-batterija tal-marka kummerċjali Webasto bħala teknoloġija innovattiva. Instab li l-applikazzjoni kienet kompleta u l-perjodu għall-valutazzjoni tal-applikazzjoni mill-Kummissjoni beda l-għada tad-data tal-wasla uffiċjali tagħha, jiġifieri s-6 ta' Marzu 2014.
                  
               
                     (2)
                  
                  
                     L-applikazzjoni ġiet ivvalutata skont l-Artikolu 12 tar-Regolament (KE) Nru 443/2009, skont ir-Regolament ta' Implimentazzjoni tal-Kummissjoni (UE) Nru 725/2011 (2) u skont il-Linji Gwida Tekniċi għat-tħejjija tal-applikazzjonijiet għall-approvazzjoni ta' teknoloġiji innovattivi skont ir-Regolament (KE) Nru 443/2009 (il-Linji Gwida Tekniċi) (3).
                  
               
                     (3)
                  
                  
                     L-applikazzjoni tirreferi għas-saqaf solari tal-marka kummerċjali Webasto. Is-saqaf solari jikkonsisti minn pannell fotovoltajku li jiġi nstallat fuq is-saqaf tal-vettura. Il-pannell fotovoltajku jibdel l-enerġija ambjentali f'waħda elettrika, li permezz ta' konvertitur-DC-DC tinħażen f'batterija abbord. Il-Kummissjoni ssib li l-informazzjoni li l-applikant ta fl-applikazzjoni turi li l-kundizzjonijiet u l-kriterji msemmija fl-Artikolu 12 tar-Regolament (KE) Nru 443/2009 u fl-Artikoli 2 u 4 tar-Regolament ta' Implimentazzjoni (UE) Nru 725/2011 ġew issodisfati.
                  
               
                     (4)
                  
                  
                     L-Applikant wera li fis-sena ta' referenza 2009 l-ammont ta' karozzi ġodda mgħammra b'saqaf solari li jiċċarġja l-batterija tat-tip deskritt f'din l-applikazzjoni ma kienx jaqbeż it-3 %.
                  
               
                     (5)
                  
                  
                     Sabiex jiġi stabbilit l-iffrankar tad-CO2 li t-teknoloġija innovattiva se tagħti meta vettura tiġi mgħammra biha, jeħtieġ li tiġi ddefinita l-vettura ta' referenza li magħha għandha titqabbel l-effiċjenza tal-vettura mgħammra bit-teknoloġija innovattiva kif previst fl-Artikoli 5 u 8 tar-Regolament ta' Implimentazzjoni tal-Kummissjoni (UE) Nru 725/2011. Il-Kummissjoni jidhrilha li l-vettura ta' referenza għandha tkun varjant ta' vettura li fl-aspetti kollha hija l-istess bħall-vettura ekoinnovattiva, bl-eċċezzjoni ta' saqaf solari u, fejn applikabbli, mingħajr batterija addizzjonali u tagħmir ieħor meħtieġ speċifikament għall-konverżjoni tal-enerġija tax-xemx f'elettriku u l-ħażna tiegħu. Għal verżjoni ġdida ta' vettura li fiha jkun installat pannell tas-saqaf solari, il-vettura ta' referenza għandha tkun il-vettura li fiha l-pannell tas-saqaf solari jkun skonnettjat u l-bidla fil-piż minħabba l-installazzjoni ta' soqfa solari tittieħed inkonsiderazzjoni.
                  
               
                     (6)
                  
                  
                     L-Applikant ipprovda metodoloġija għall-ittestjar tat-tnaqqis tad-CO2 li tinkludi formoli li huma bbażati fuq il-linji gwida tekniċi fir-rigward ta' ċċarġjar tal-batterija tas-saqaf solari. Il-Kummissjoni tqis li barra minn hekk għandu jintwera sa liema grad il-konsum ġenerali tal-enerġija tal-vettura fir-rigward tal-funzjoni tat-trasport tagħha huwa aħjar minn dik li l-enerġija kkunsmata għall-operazzjoni ta' apparati li għandhom l-għan li jtejbu l-kumdità tas-sewwieq jew tal-passiġġieri.
                  
               
                     (7)
                  
                  
                     Sabiex jiġi ddeterminat l-iffrankar huwa neċessarju wkoll li tittieħed inkonsiderazzjoni l-kapaċità ta' ħażna ta' batterija waħda abbord jew il-preżenza ta' batterija addizzjonali ddedikata biss għall-ħażna tal-elettriku mis-saqaf solari
                  
               
                     (8)
                  
                  
                     Il-Kummissjoni hija tal-opinjoni li l-metodoloġija għall-ittestjar se tagħti riżultati li huma verifikabbli, ripetibbli u komparabbli u li l-metodoloġija kapaċi turi b'mod realistiku l-benefiċċji f'termini tal-emissjonijiet tad-CO2 tat-teknoloġija innovattiva b'sinifikat statistiku qawwi skont l-Artikolu 6 tar-Regolament ta' Implimentazzjoni (UE) Nru 725/2011.
                  
               
                     (9)
                  
                  
                     F'dan l-isfond, il-Kummissjoni ssib li l-Applikant wera b'mod sodisfaċenti li t-tnaqqis fl-emissjonijiet miksub mit-teknoloġija innovattiva huwa tal-anqas ta' 1 g CO2/km.
                  
               
                     (10)
                  
                  
                     Peress li test tal-approvazzjoni tat-tip tal-emissjonijiet tad-CO2 imsemmi fir-Regolament (KE) Nru 715/2007 tal-Parlament Ewropew u tal-Kunsill (4) u r-Regolament tal-Kummissjoni (KE) Nru 692/2008 (5) ma jqisx il-preżenza ta' saqaf solari u l-enerġija addizzjonali pprovduti permezz ta' din it-teknoloġija, il-Kummissjoni hija sodisfatta li s-saqaf solari li jiċċarġja l-batterija tal-marka kummerċjali Webasto mhux kopert biċ-ċiklu tat-test standard. Il-Kummissjoni ssib li r-rapport ta' verifika tħejja minn TÜV SÜD Czech s.r.o., li huwa korp indipendenti u ċċertifikat, u li r-rapport jappoġġa s-sejbiet imniżżlin fl-applikazzjoni.
                  
               
                     (11)
                  
                  
                     F'dan l-isfond, il-Kummissjoni ma ssib l-ebda oġġezzjoni fir-rigward tal-approvazzjoni tat-teknoloġija innovattiva inkwistjoni.
                  
               
                     (12)
                  
                  
                     Bil-għan li tiġi stabbilita l-kodiċi tal-ekoinnovazzjoni ġenerali li għandha tintuża fid-dokumenti tal-approvazzjoni tat-tip rilevanti skont l-Annessi I, VIII u IX tad-Direttiva 2007/46/KE, għandha tiġi speċifikata l-kodiċi individwali li għandha tintuża għat-teknoloġija innovattiva approvata permezz ta' din id-Deċiżjoni ta' Implimentazzjoni,
                  
               ADOTTAT DIN ID-DEĊIŻJONI:
         
            Artikolu 1
            
               1.   Is-saqaf solari li jiċċarġja l-batterija tal-marka kummerċjali Webasto għall-użu f'vetturi M1 huwa approvat bħala teknoloġija innovattiva skont it-tifsira tal-Artikolu 12 tar-Regolament (KE) Nru 443/2009.
            
            
               2.   It-tnaqqis fl-emissjonijiet tad-CO2 li jiġi mill-użu tas-saqaf solari li jiċċarġja l-batterija tal-marka kummerċjali Webasto imsemmi fil-paragrafu 1 għandu jiġi stabbilit bl-użu tal-metodoloġija mogħtija fl-Anness.
            
            
               3.   Il-kodiċi individwali tal-ekoinnovazzjoni li għandha tiddaħħal fid-dokumentazzjoni tal-approvazzjoni tat-tip li għandha tintuża għat-teknoloġija innovattiva approvata permezz ta' din id-Deċiżjoni ta' Implimentazzjoni għandu jkun “7”.
            
         
         
            Artikolu 2
            Din id-Deċiżjoni tidħol fis-seħħ fl-20 jum wara l-pubblikazzjoni tagħha f'Il-Ġurnal Uffiċjali tal-Unjoni Ewropea.
         
         
            Magħmul fi Brussell, it-18 ta' Novembru 2014.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 140, 5.6.2009, p. 1.
         
            (2)  Ir-Regolament ta' Implimentazzjoni tal-Kummissjoni (UE) Nru 725/2011 tal-25 ta' Lulju 2011 li jistabbilixxi proċedura għall-approvazzjoni u ċ-ċertifikazzjoni ta' teknoloġiji innovattivi għat-tnaqqis tal-emissjonijiet ta' CO2 minn karozzi tal-passiġġieri skont ir-Regolament (KE) Nru 443/2009 tal-Parlament Ewropew u tal-Kunsill, ĠU L 194, 26.7.2011, p. 19.
         
            (3)  http://ec.europa.eu/clima/policies/transport/vehicles/cars/docs/guidelines_en.pdf (verżjoni ta' Frar 2013).
         
            (4)  Ir-Regolament (KE) Nru 715/2007 tal-Parlament Ewropew u tal-Kunsill tal-20 ta' Ġunju 2007 dwar l-approvazzjoni tat-tip ta' vetturi bil-mutur fir-rigward tal-emissjonijiet ta' vetturi ħfief għall-passiġġieri u ta' vetturi kummerċjali (Euro 5 u Euro 6) u dwar l-aċċess għal informazzjoni dwar it-tiswija u l-manutenzjoni tal-vetturi (ĠU L 171, 29.6.2007, p. 1).
         
            (5)  Ir-Regolament tal-Kummissjoni (KE) Nru 692/2008 tat-18 ta' Lulju 2008 li jimplimenta u jemenda r-Regolament (KE) Nru 715/2007 tal-Parlament Ewropew u tal-Kunsill dwar l-approvazzjoni tat-tip ta' vetturi bil-mutur fir-rigward tal-emissjonijiet ta' vetturi ħfief għall-passiġġieri u ta' vetturi kummerċjali (Euro 5 u Euro 6) u dwar l-aċċess għall-informazzjoni dwar it-tiswija u l-manutenzjoni tal-vettura (ĠU L 199, 28.7.2008, p. 1).
      
      
         
            ANNESS
            IL-METODOLOĠIJA BIEX JIĠI DDETERMINAT IT-TNAQQIS TAL-EMISSJONIJIET TAD-CO2 MINĦABBA L-UŻU TAS-SAQAF SOLARI LI JIĊĊARĠJA L-BATTERIJA TAL-MARKA KUMMERĊJALI WEBASTO
            1.   Introduzzjoni
            
            Il-proċedura tat-testijiet u l-kundizzjonijiet tat-testijiet li għandhom jiġu applikati sabiex jiġi ddeterminat it-tnaqqis tad-CO2 li jista' jiġi attribwit għall-użu tas-saqaf solari li jiċċarġja l-batterija tal-marka kummerċjali Webasto f'vettura M1 kif stipulat fil-punti 2 u 3.
            2.   Il-proċedura tat-testijiet
            
            L-output ta' punt massimu (PP) tal-pannell PV għandu jiġi ddeterminat b'mod sperimentali għal kull varjant ta' vettura. Il-kejl għandu jsir skont il-metodoloġija tal-ittestjar speċifikata fl-istandard internazzjonali IEC 61215:2005 (1).
            Għandu jintuża pannell PV komplet żarmat. L-erba' angoli tal-panell għandhom jolqtu l-panell ta' kejl orizzontali.
            Il-kejl kollu għandu jitwettaq b'mod konsekuttiv għall-anqas ħames darbiet.
            L-angolu tal-inklinazzjoni mit-tul u l-kapaċità totali tal-ħżin (jew il-Koeffiċjent ta' Korrezzjoni Solari (SCC) li jirriżulta) għandhom jiġu pprovduti mill-manifattur tal-vettura.
            L-inklinazzjoni mit-tul possibbli tas-saqaf tal-karozzi għandu jkun ikkoreġut b'mod matematiku wara billi tiġi applikata l-funzjoni tal-cosine.
            3.   Formuli
            
            
                     
                        1.
                     
                     
                        Id-devjazzjoni standard tal-medja aritmetika tal-output tal-enerġija massima għandha tiġi kkalkulata bil-formula (1).
                        Formula (1):
                        
                           
                        Fejn:
                        
                                    
                                       
                                 
                                 
                                    :
                                 
                                 
                                    Id-devjazzjoni standard tal-medja aritmetika tal-output ta' potenza massima (Wp);
                                 
                              
                                    PPi
                                       
                                    
                                 
                                 
                                    :
                                 
                                 
                                    Il-valur tal-kejl tal-output ta' enerġija massima (Wp);
                                 
                              
                                    
                                       
                                 
                                 
                                    :
                                 
                                 
                                    Il-medja aritmetika tal-output ta' potenza massima (Wp);
                                 
                              
                                    n
                                 
                                 
                                    :
                                 
                                 
                                    Numru ta' kejl
                                 
                              Il-gwadann ta' potenza elettrika addizzjonali jiddependi fuq il-kapaċità ta' ħażna abbord tal-elettriku disponibbli li għandha tiġi vverifikata. Jekk il-kapaċità hija anqas minn 0,666 Ah għal kull tal-qawwa massima tal-pannell PV, ir-radjazzjoni solari li tirriżulta f'jiem xemxin u ċari tas-sajf ma tistax tintuża kompletament minħabba batteriji ċċarġjati kompletament. F'dan il-każ, il-koeffiċjent ta' korrezzjoni solari msemmi fil-punt 2 għandu japplika sabiex jittieħed is-sehem li jista' jintuża tal-enerġija solari li tkun ġejja.
                     
                  
                     
                        2.
                     
                     
                        Għall-kalkolu tal-potenzjal tat-tfaddil tad-CO2 użat għandha tintuża d-dejta tal-input li ġejja:
                        
                                    —
                                 
                                 
                                    irradjazzjoni solari medja PSR
                                        speċifikata fil-Kapitolu 5.7.1 tal-Linji Gwida Tekniċi (2), i.e.120 W/m2;
                                 
                              
                                    —
                                 
                                 
                                    fattur tal-użu/l-effett tad-dell UFIR
                                        peċifikat fil-Kapitolu 5.4.2 tal-Linji Gwida Tekniċi, jiġifieri 0,51;
                                 
                              
                                    —
                                 
                                 
                                    l-effiċjenza tas-sistema solari ηSS speċifikata fil-Kapitolu 5.1.3 tal-Linji Gwida Tekniċi, jiġifieir 0,76;
                                 
                              
                                    —
                                 
                                 
                                    il-koeffiċjent ta' korrezzjoni solari SCC speċifikat fit-Tabella 1 u fil-Kapitolu 5.7.2 tal-Linji Gwida Tekniċi;
                                    
                                       Tabella 1
                                    
                                    
                                                Il-kapaċità tal-ħżin totali disponibbli (12 V)/il-potenza massima tal-PV (Ah/Wp) (3)
                                                
                                             
                                             
                                                0,10
                                             
                                             
                                                0,20
                                             
                                             
                                                0,30
                                             
                                             
                                                0,40
                                             
                                             
                                                0,50
                                             
                                             
                                                0,60
                                             
                                             
                                                > 0,666
                                             
                                          
                                                Il-koeffiċjent ta' korrezzjoni solari (SCC)
                                             
                                             
                                                0,481
                                             
                                             
                                                0,656
                                             
                                             
                                                0,784
                                             
                                             
                                                0,873
                                             
                                             
                                                0,934
                                             
                                             
                                                0,977
                                             
                                             
                                                1
                                             
                                          
                              
                                    —
                                 
                                 
                                    il-konsum tal-potenza effettiva għal vetturi li jaħdmu bil-petrol VPe – P
                                        u vetturi li jaħdmu bid-diżil VPe – D
                                        peċifikat fit-Tabella 2 u fil-Kapitolu 5.1.1 tal-Linji Gwida Tekniċi;
                                    
                                       Tabella 2
                                    
                                    
                                                Tip ta' magna
                                             
                                             
                                                Konsum tal-enerġija effettiva VPe (l/kWh)
                                             
                                          
                                                Petrol (VPe – P)
                                             
                                             
                                                0,264
                                             
                                          
                                                Diżil (VPe – D)
                                             
                                             
                                                0,22
                                             
                                          
                              
                                    —
                                 
                                 
                                    l-effiċjenza tal-alternatur ηΑ, speċifikata fil-Kapitolu 5.1.2 tal-Linji Gwida Tekniċi, jiġifieri 0,67;
                                 
                              Għall-fatturi ta' konverżjoni CF għandha tintuża d-dejta fit-Tabella 3:
                        
                           Tabella 3
                        
                        
                                    Tip ta' fjuwil
                                 
                                 
                                    Fattur ta' konverżjoni (l/100 km) → (g CO2/km) (100 g/l)
                                 
                              
                                    Petrol (CFP)
                                 
                                 
                                    23,3 (= 2 330  g CO2/l)
                                 
                              
                                    Diżil (CFD)
                                 
                                 
                                    26,4 (= 2 640  g CO2/l)
                                 
                              Għall-kilometraġġ medju annwali għandha tintuża d-dejta fit-Tabella 4 (km/sena):
                        
                           Tabella 4
                        
                        
                                    Tip ta' fjuwil
                                 
                                 
                                    Il-kilometraġġ medju annwali (km/sena)
                                 
                              
                                    Petrol (MP)
                                 
                                 
                                    12 700 
                                 
                              
                                    Diżil (MD)
                                 
                                 
                                    17 000 
                                 
                              B'din id-data tal-input l-iffrankar ta' CO2 għal vetturi li jaħdmu bil-petrol għandu jiġi kkalkulat bil-Formola (2).
                        Id-differenza fil-piż bejn vettura ta' xenarju bażi u l-vettura ekoinnovattiva minħabba l-installazzjoni ta' soqfa solari u fejn rilevanti, batterija addizzjonali, għandha tiġi kkunsidrata billi jiġi applikat il-koeffiċjent ta' korrezzjoni tal-massa (4). Il-vettura tax-xenajru bażi għandha tkun vettura varjant li fl-aspetti kollha hija l-istess bħall-vettura ekoinnovattiva, bl-eċċezzjoni ta' saqaf solari u, fejn applikabbli, mingħajr batterija addizzjonali u tagħmir ieħor meħtieġ speċifikament għall-konverżjoni tal-enerġija tax-xemx f'elettriku u l-ħażna tiegħu.
                        Għal verżjoni ġdida ta' vettura b'saqaf solar installat, il-vettura ta' xenarju bażi għandha tiġi speċifikata kif ġej: hija l-vettura li fiha l-pannell tas-saqaf solari mhuwiex imqabbad u titqies il-bidla fil-massa minħabba l-installazzjoni tas-saqaf solari. F'każ li l-pannell tas-saqaf solari jkun magħmul mill-ħġieġ għandha tiġi aġġornata l-bidla fil-massa, jiġifieri żieda ta' massa ta' 3,4 kg. F'każ li l-pannell tas-saqaf solari jkun magħmul minn materjal sintetiku ħafif ma għandha ssir l-ebda korrezzjoni għall-bidla fil-massa. Fuq din il-bidla fil-piż il-manifattur irid jgħaddi dokumentazzjoni vverifikata lill-Awtorità tal-Approvazzjoni tat-Tip.
                        Formula (2):
                        
                           
                        Fejn:
                        
                                    CCO 2
                                       
                                    
                                 
                                 
                                    :
                                 
                                 
                                    Iffrankar tad-CO2 (g CO2/km);
                                 
                              
                                    PSR
                                    
                                 
                                 
                                    :
                                 
                                 
                                    Insolazzjoni medja (W/m2);
                                 
                              
                                    UFIR
                                    
                                 
                                 
                                    :
                                 
                                 
                                    Il-fattur tal-użu/effett tad-dell (-);
                                 
                              
                                    ηSS
                                    
                                 
                                 
                                    :
                                 
                                 
                                    L-effiċjenza tas-sistema solari (-);
                                 
                              
                                    PP
                                    
                                 
                                 
                                    :
                                 
                                 
                                    L-output ta' potenza massima (Wp);
                                 
                              
                                    SCC
                                 
                                 
                                    :
                                 
                                 
                                    Il-koeffiċjent ta' korrezzjoni solari (-);
                                 
                              
                                    VPe – P
                                    
                                 
                                 
                                    :
                                 
                                 
                                    Il-konsum tal-potenza effettiva għall-vetturi li jaħdmu bil-petrol (l/kWh);
                                 
                              
                                    ηA
                                    
                                 
                                 
                                    :
                                 
                                 
                                    L-effiċjenza tal-alternatur (-);
                                 
                              
                                    CFP
                                    
                                 
                                 
                                    :
                                 
                                 
                                    Il-fattur tal-konverżjoni għall-vetturi li jaħdmu bil-petrol (100 g/l);
                                 
                              
                                    MP
                                    
                                 
                                 
                                    :
                                 
                                 
                                    Il-kilometraġġ medju annwali għall-vetturi li jaħdmu bil-petrol (km/sena);
                                 
                              
                                    Φ
                                 
                                 
                                    :
                                 
                                 
                                    L-inklinazzjoni fit-tul tal-pannelli solari (°);
                                 
                              
                                    ΔCO2mP
                                    
                                 
                                 
                                    :
                                 
                                 
                                    Il-koeffiċjent ta' korrezzjoni tad-CO2 minħabba tibdil fil-massa wara li jiġi nstallat is-saqaf solari u fejn applikabbli, il-batterija addizzjonali u tagħmir ieħor meħtieġ speċifikament għall-konverżjoni tal-enerġija saolari f'elettriku u l-ħżin tagħha għal vetturi li jaħdmu bil-petrol (g CO2/km).
                                 
                              L-iffrankar tad-CO2 għal vetturi li jaħdmu bid-diżil għandu jiġi kkalkulat bil-Formula (3).
                        Id-differenza fil-massa bejn vettura ta' xenarju bażi u vettura ekoinnovattiva minħabba l-installazzjoni ta' soqfa solari u, fejn rilevanti, batterija addizzjonali għandu jiġi kkunsidrat billi jiġi applikat il-koeffiċjent ta' korrezzjoni tal-massa (4). Il-vettura tax-xenajru bażi għandha tkun vettura varjant li fl-aspetti kollha hija l-istess bħall-vettura ekoinnovattiva, bl-eċċezzjoni ta' saqaf solari u, fejn applikabbli, mingħajr il-batterija addizzjonali u tagħmir ieħor meħtieġ speċifikament għall-konverżjoni tal-enerġija tax-xemx f'elettriku u l-ħażna tiegħu.
                        Għal verżjoni ġdida ta' vettura b'saqaf solari installat, il-vettura ta' xenarju bażi għandha tiġi speċifikata kif ġej: hija l-vettura li fiha l-pannell tas-saqaf solari mhuwiex imqabbad u titqies il-bidla fil-massa minħabba l-installazzjoni tas-saqaf solari. F'każ li l-pannell tas-saqaf solari jkun magħmul mill-ħġieġ għandha tiġi aġġornata l-bidla fil-massa, jiġifieri żieda ta' massa ta' 3,4 kg. F'każ li l-pannell tas-saqaf solari jkun magħmul minn materjal sintetiku ħafif ma għandha ssir l-ebda korrezzjoni għall-bidla fil-massa. Fuq din il-bidla fil-piż il-manifattur irid jgħaddi dokumentazzjoni vverifikata lill-Awtorità tal-Approvazzjoni tat-Tip.
                        Formula (3):
                        
                           
                        Fejn:
                        
                                    VPe – D
                                    
                                 
                                 
                                    :
                                 
                                 
                                    Il-konsum tal-potenza effettiva għal vetturi li jaħdmu bid-diżil (l/kWh);
                                 
                              
                                    CFD
                                    
                                 
                                 
                                    :
                                 
                                 
                                    Il-fattur ta' konverżjoni għal vetturi li jaħdmu bid-diżil (100 g/l);
                                 
                              
                                    MD
                                    
                                 
                                 
                                    :
                                 
                                 
                                    Il-kilometraġġ medju annwali għal vetturi li jaħdmu bid-diżil (km/year);
                                 
                              
                                    ΔCO2mD
                                    
                                 
                                 
                                    :
                                 
                                 
                                    Il-koeffiċjent ta' korrezzjoni tad- CO2 minħabba tibdil fil-massa wara li jiġi nstallat is-saqaf solari u fejn applikabbli, il-batterija addizzjonali u tagħmir ieħor meħtieġ speċifikament għall-konverżjoni tal-enerġija saolari f'elettriku u l-ħżin tagħha għal vetturi li jaħdmu bil-petrol (g CO2/km).
                                 
                              Il-koeffiċjent ta' korrezzjoni tad-CO2 minħabba l-bidla fil-massa għandu jiġi kkalkulat bil-Formuli (4) u (5).
                        Formula (4):
                        
                                    
                                       
                                 
                                 
                                    għal vettura li taħdem bil-petrol
                                 
                              u
                        Formula (5):
                        
                                    
                                       
                                 
                                 
                                    għal vettura li taħdem bid-diżil
                                 
                              Fejn:
                        
                                    Δm
                                 
                                 
                                    :
                                 
                                 
                                    Bidla fil-piż minħabba l-installazzjoni ta' soqfa solari u, fejn applikabbli, batterija addizzjonali u tagħmir ieħor meħtieġ speċifikament għall-konverżjoni ta' enerġija tax-xemx f'elettriku u l-ħażna tiegħu, (eż. 5 kg).
                                 
                              
                  
                     
                        3.
                     
                     
                        L-iżball fl-iffrankar tad-CO2 għandu jiġi kkalkulat bil-Formula (6).
                        Formula (6):
                        
                           
                        Where:
                        
                                    
                                       
                                 
                                 
                                    :
                                 
                                 
                                    Żball tal-iffrankar totali tad-CO2 (g CO2/km);
                                 
                              
                                    
                                       
                                 
                                 
                                    :
                                 
                                 
                                    Is-sensittività tal-iffrankar ta'CO2 kkalkulat marbut mal- imkejjel matul it-test I;
                                 
                              
                                    n
                                 
                                 
                                    :
                                 
                                 
                                    Numru ta' kejl
                                 
                              Sabiex l-iżball fl-iffrankar tad-CO2 għal vetturi li jaħdmu bil-petrol jiġi kkalkulat, ir-riżultati tal-formula (6) għandhom jiġu applikati fil-formula (2) skont il-formula li ġejja (7):
                        Formula (7):
                        
                           
                        Sabiex l-iżball fl-iffrankar tad-CO2 ta' vettura li taħdem bi fjuwil tad-diżil jiġi kkalkulat, ir-riżultati tal-formula (6) għandhom jiġu applikati fil-formula (3), li twassal għal formula (8). Dan huwa l-iżball fl-iffrankar tad-CO2 għal vettura li taħdem bil-fjuwil.
                        Formula (8):
                        
                           
                     
                  
                     
                        4.
                     
                     
                        Sabiex jintwera li l-limitu minimu ta' 1 gCO2/km inqabeż b'mod sinifikanti statistikament għandha tintuża l-Formula (9) li ġejja:.
                        Formula (9):
                        
                           
                        Fejn:
                        
                                    MT
                                 
                                 
                                    :
                                 
                                 
                                    Limitu minimu (g CO2/km), jiġifieri 1 g CO2/km;
                                 
                              
                                    CCO 2
                                       
                                    
                                 
                                 
                                    :
                                 
                                 
                                    Iffrankar totali ta' CO2 (g CO2/km);
                                 
                              
                                    
                                       
                                 
                                 
                                    :
                                 
                                 
                                    Żball tal-iffrankar totali tad-CO2 (g CO2/km).
                                 
                              Meta l-iffrankar fl-emissjonijiet tad-CO2, bħala riżultat tal-kalkolu bl-użu tal-formula (9), jkun taħt il-livell limitu speċifikat fl-Artikolu 9(1) tar-Regolament ta' Implimentazzjoni (UE) Nru 725/2011, għandu japplika t-tieni subparagrafu tal-Artikolu 11(2) ta' dak ir-Regolament.
                     
                  
               (1)  Moduli fotovoltajċi terrestri tas-siliċju kristallin (PV) — Kwalifikazzjoni tad-disinn u l-approvazzjoni tat-tip. Numru ta' referenza IEC 61215:2005(E).
            
               (2)  Il-Linji Gwida Tekniċi għat-tħejjija tal-applikazzjonijiet għall-approvazzjoni ta' teknoloġiji innovattivi skont ir-Regolament (KE) Nru 443/2009 (verżjoni ta' Frar 2013).
            
               (3)  Il-kapaċità totali tal-ħżin tinkludi mezz ta' ħżin medja li tista' intuża tal-batterija tal-istartjar b'kapaċità ta' 10 Ah (12 V). Il-valuri kollha jirreferu għal radjazzjoni solari medja annwali ta' 120 W/m2, sehem ta' sfumaturi ta' 0,49 u medja ta' ħin ta' sewqan tal-vettura ta' siegħa kuljum għal qawwa elettrika meħtieġa ta' 750 W.
            
               (4)  Il-Kapitolu 5, Par. 5.1 tal-istudju JRC ta' referenza, http://europa.eu/!qN68wc